Blaze7451/Wiki-th-20250601 huggingface dataset:
ลิง

ไฟล์:Bonnet macaque in tree, Bangalore.jpg|thumb|220px|ลิงแสม (Macaca fascicularis) ลิงที่คุ้นเคยและพบได้บ่อยที่สุดในประเทศไทย อาจพบได้ถึงในชุมชนเมือง
แผนที่การกระจายพันธุ์ของลิงทั่วโลก
ไฟล์:Albino Monkey in Pata Zoo.jpg|thumb|220px|ลิงเผือกในสวนสัตว์พาต้า
ลิง เป็นชื่อสามัญของสัตว์ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม จัดอยู่ในอันดับวานร (Primates) ลักษณะท่าทางคล้ายมนุษย์ ซึ่งจัดอยู่ในอันดับเดียวกัน เนื่องจากมีบรรพบุรุษร่วมกันมา ก่อนที่จะมีวิวัฒนาการแยกตัวออกจากกัน เมื่อ 2-3 ล้านปีก่อน
ลิงมีตีนหน้าและตีนหลังใช้จับเกาะได้ มักปีนหากินบนต้นไม้ได้อย่างคล่องแคล่ว พวกที่มีหาง เช่น ลิงวอก และพวกที่ไม่มีหาง เช่น กอริลลา เป็นต้น

**ที่อยู่อาศัย**
ลิง สามารถพบได้ทุกทวีปในโลก ยกเว้นขั้วโลก, ทวีปยุโรป และทวีปออสเตรเลีย

**กลุ่มลิง**
 ลิงโลกเก่า คือ ลิงทางซีกโลกตะวันออกแถบทวีปเอเชียและทวีปแอฟริกา ไม่มีหาง มีพัฒนาการของนิ้วหัวแม่มือให้หันเข้าหากัน เพื่อช่วยในการจับสิ่งของ มีฟันกราม 2 ซี่ เช่นเดียวกับมนุษย์ และมีความสามารถในการมองเห็นได้ดีมาก อาจเป็นบรรพบุรุษของเอป มีภาษาของตัวเอง ลิงโลกเก่านั้นมีอยู่หลายชนิด เช่น ลิงแสม, ลิงบาบูน และลิงแมนดริล- ลิงโลกใหม่ คือ ลิงที่พบทางแถบอเมริกาใต้และอเมริกากลาง อาศัยอยู่บนต้นไม้ มีหางยาว และสามารถใช้หางช่วยในการยึดเหนี่ยว สมองในส่วนของประสาทที่เกี่ยวกับการมองเห็นพัฒนาการขึ้นอย่างเด่นชัด มีฟันกราม 3 ซี่ ลิงโลกใหม่ที่พบ ได้แก่ ลิงแมงมุม, ลิงฮาวเลอร์, ลิงคาปูชิน และลิงมาโมเสท
*ลิงไม่มีหาง หรือเอป คือ ลิงที่มีวิวัฒนาการสูงกว่าลิงจำพวกอื่น มีจุดเด่น คือ มีร่างกายที่ใหญ่โตกว่าลิงทั่วไป ไม่มีหาง มีนิ้วใช้หยิบจับอาหารหรือสิ่งต่าง ๆ ได้ดีกว่าลิงจำพวกอื่น และมักใช้ชีวิตบนพื้นดินมากกว่าบนต้นไม้ พบได้เฉพาะทวีปแอฟริกาและเอเชียตะวันออกเฉียงใต้เท่านั้น มีอยู่เพียง 5 จำพวก คือ ชะนี, กอริลลา, ชิมแปนซี, โบโนโบ และอุรังอุตัง เท่านั้น

**ความสัมพันธ์กับมนุษย์**
ลิง เป็นสัตว์ที่มนุษย์รับรู้เป็นอย่างดีว่า เป็นสัตว์ที่ว่องไว มีความซุกซน อยู่ไม่นิ่ง จนมีคำเปรียบเทียบในสำนวนไทยว่า "ซนเหมือนลิง" โดยเฉพาะใช้กับเด็ก เนื่องจากลิงเป็นสัตว์ที่มีความฉลาดและใกล้เคียงกับมนุษย์มากที่สุดในบรรดาสัตว์ทั้งหมด จึงสามารถฝึกหัดให้ใช้งานต่าง ๆ ได้ เช่น เก็บมะพร้าว หรือแสดงการละเล่น เช่น ละครลิง เป็นต้น
ในอักษรไทย ลิงเป็น 1 ในพยัญชนะ คือ ล โดยเป็นตัวที่ 36 ในบรรดาพยัญชนะทั้งหมด 44 ตัว จัดเป็นกลุ่มอักษรต่ำ 
นอกจากนี้แล้ว ในความเชื่อโหราศาสตร์แบบจีน ลิงเป็น 1 ใน 12 นักษัตร โดยเป็นนักษัตรลำดับที่ 9 เรียกว่า "ปีวอก" ในทางศาสนาและเทพปกรณัมของจีน เห้งเจียเป็นลิงที่ติดตามพระถังซัมจั๋งไปอัญเชิญพระไตรปิฎกถึงชมพูทวีป เป็นลิงที่มีฤทธิ์เดชมาก สามารถปราบปีศาจร้ายได้ ทำนองเดียวกับหนุมาน ลิงเผือกที่เป็นทหารเอกของพระราม ในวรรณคดีเรื่องรามเกียรติ์เป็นต้น

**ลิงในประเทศไทย**
ในประเทศไทยมีลิงอยู่ 6 ชนิด (ไม่นับชะนี, ค่าง และลิงลม) คือ ลิงเสน, ลิงกังเหนือ, ลิงกังใต้, ลิงแสม, ลิงไอ้เงี้ยะ และลิงวอก ซึ่งทุกชนิดล้วนแต่เป็นสัตว์ป่าคุ้มครองทั้งหมด

**ดูเพิ่ม**
วานรวิทยา
*ไพรเมต
*ค่าง
*ลีเมอร์

**อ้างอิง**

หมวดหมู่:สัตว์แบ่งตามชื่อสามัญ
หมวดหมู่:ลิง

ภาพ:Baby ginger monkey.jpg|thumb|left|ลูกค่าง
หมวดหมู่:สัตว์เลี้ยงลูกด้วยน้ำนม
หมวดหมู่:ไพรเมต
หมวดหมู่:สัตว์แบ่งตามชื่อสามัญ
อัปโหลดและดาวน์โหลด

:ถ้าต้องการอัปโหลดไฟล์เข้าวิกิพีเดีย ไปที่หน้าอัปโหลด
ในทางคอมพิวเตอร์ อัปโหลด (upload; ศัพท์บัญญัติว่า บรรจุขึ้น) และ ดาวน์โหลด (download, ศัพท์บัญญัติว่า บรรจุลง) เป็นการส่งผ่านข้อมูลทางอิเล็กทรอนิกส์ระหว่างคอมพิวเตอร์ 2 เครื่อง 
การส่งข้อมูล แฟ้มข้อมูลหรือโปรแกรม จากคอมพิวเตอร์ที่เราใช้อยู่ หมายถึงการอัปโหลด ขณะเดียวกัน การรับข้อมูล แฟ้มข้อมูลหรือโปรแกรมเข้าสู่เครื่องคอมพิวเตอร์ที่เราใช้อยู่ หมายถึงการดาวน์โหลด ตัวอย่างเช่นว่าคัดลอกจากคอมพิวเตอร์แม่ข่ายเข้ามาเก็บไว้ในคอมพิวเตอร์ของเราเอง 
สำหรับทาง ไอเอสพี กำหนดการส่งข้อมูลจากลูกค้า เรียกว่าการอัปโหลด และการรับข้อมูลถือเป็นการดาวน์โหลด
โดยทั่วไปที่เข้าใจกัน คำว่าดาวน์โหลดหมายถึงการรับไฟล์ และอัปโหลดหมายถึงการส่งไฟล์
การดาวน์โหลดต่างๆ ได้ทั้งเรื่องการศึกษา ความบันเทิง เช่น ในกรณีดาวน์โหลด ลงเครื่องคอมพิวเตอร์ก็สามารถทำได้ เช่น ดาวน์โหลดเพลง MP3 ดาวน์โหลดโปรแกรมต่างๆ  เป็นต้น หรือในกรณีดาวน์โหลดลงโทรศัพท์เคลื่อนที่ก็ทำได้ เช่น ดาวน์โหลดริงโทน ดาวน์โหลดวอลล์เปเปอร์ ต่างๆ หรือจะเป็น ดาวน์โหลดSMS เป็นต้น
หมวดหมู่:การส่งผ่านข้อมูล
หมวดหมู่:วงศัพท์
วิกิพีเดีย:วันนี้ในอดีต/2 กรกฎาคม

2 กรกฎาคม:- พ.ศ. 2480 (ค.ศ. 1937) – ผู้บุกเบิกการบิน อะมีเลีย แอร์ฮาร์ต (ในภาพ) กับนักบินนำทาง เฟรด นูแนน หายสาบสูญเหนือมหาสมุทรแปซิฟิก ขณะพยายามบินรอบโลกตามแนวเส้นศูนย์สูตร- พ.ศ. 2493 (ค.ศ. 1950) – ภิกษุสงฆ์วิกลจริตรูปหนึ่งจุดไฟเผาศาลาทองของวัดคิงกากูจิ ทำลายสถานซึ่งปัจจุบันเป็นสถานที่ท่องเที่ยวที่ได้รับความนิยมมากที่สุดแห่งหนึ่งในประเทศญี่ปุ่น- พ.ศ. 2505 (ค.ศ. 1962) – ตั้งวอลมาร์ตในโรเจอรส์ รัฐอาร์คันซอ สหรัฐ ปัจจุบันเป็นห้างค้าปลีกใหญ่ที่สุดในโลก- พ.ศ. 2519 (ค.ศ. 1976) – ประเทศเวียดนามเหนือและเวียดนามใต้รวมกันเป็นสาธารณรัฐสังคมนิยมเวียดนามซึ่งปกครองในระบอบคอมมิวนิสต์ หลังสงครามเวียดนามสงบลงกว่าหนึ่งปี- พ.ศ. 2540 (ค.ศ. 1997) – ค่าเงินบาทลดลงกว่าครึ่งอย่างรวดเร็ว นำไปสู่วิกฤติต้มยำกุ้ง
ดูเพิ่ม: 1 กรกฎาคม – 2 กรกฎาคม – 3 กรกฎาคม
จดหมายเหตุ – รายชื่อบทความวันนี้ในอดีต
สไมลีย์

สไมลีย์นี้ได้กลับมาเป็นที่นิยมหลายครั้ง แต่รูปร่างลักษณะเด่นก็ไม่ได้มีการเปลี่ยนแปลงไปจากเดิม
สไมลีย์ (smiley) คนไทยนิยมเรียก อมยิ้ม เป็นรูปวาดคร่าว ๆ ใช้แสดงใบหน้าที่กำลังยิ้ม ปกติจะเป็นสีเหลือง บางครั้งอาจใช้หมายถึงอีโมติคอนบางรูปแบบด้วย เช่น ^_^ หรือ :-)

**ประวัติ**
หน้าสไมลีย์ปกติมีลักษณะกลมแบน ขอบมน เป็นรูปคล้าย กระดุม ลูกอม หรือ อมยิ้ม มีลายเส้นวาดเป็นปากในลักษณะกำลังยิ้ม และสีดำสองจุดเป็นตา ผู้สร้างคือ ฮาร์วีย์ บอล ในปี ค.ศ. 1963 สำหรับบริษัทประกันชีวิตในเมืองวูสเตอร์ รัฐแมสซาชูเซตส์ ถึงแม้ว่าจะมีความพยายามที่จะใช้มันเป็นเครื่องหมายการค้า แต่สัญลักษณ์นี้ก็ได้แพร่กระจายสู่สาธารณะเสียก่อน
พี่น้อง เมอร์เรย์ และ เบอร์นาด สเปน (Murray and Bernard Spain) ได้ทำให้รูปสไมลีย์นี้เป็นที่นิยม ในช่วงยุคปี ค.ศ. 1970 โดยการขายทั้งเข็มกลัด ถ้วยกาแฟ เสื้อยืด สติ๊กเกอร์ปะกันชนรถ และสินค้าอื่น ๆ ที่มีรูปสไมลีย์และข้อความ "Have a happy day" (ขอให้มีวันที่มีความสุข) ซึ่งเขียนขึ้นโดยเมอร์เรย์ ในปี ค.ศ. 1972 คาดว่ามีเข็มกลัดสไมลีย์นี้กระจายอยู่ทั่วสหรัฐอเมริการาว 50 ล้านอัน ซึ่งก็เป็นจุดที่ความนิยมเริ่มตกต่ำลง
รูปสไมลีย์นี้ เป็นหนึ่งในสัญลักษณ์หลักของกลุ่มที่นิยมเพลงประเภทที่เรียกว่า "acid house dance music" ในยุคช่วงคริสต์ทศวรรษ 1980 ในอังกฤษนั้น รูปสัญลักษณ์นี้ยังใช้ในกลุ่มเต้นรำมั่วสุมใต้ดินที่มั่วยาเอกซ์ตาซี (Ecstasy)

**กลุ่มสไมลีย์เวิลด์**
สไมลีย์เป็นสินค้าที่คิดขึ้นโดยแฟรงคลิน ลูฟรานี่ตั้งแต่ปี 1971 เขาควบคุมกลุ่มสไมลีย์เวิลด์ ซึ่งเป็นบริษัทที่มุ่งหวังให้โลกเป็นสถานที่ที่อยู่ที่มีความสุขมากขึ้น โลโก้สไมลีย์ถูกขายไปทั่วโลกในอุตสาหกรรมที่แตกต่างกันไป รูปแบบของมันช่วยพัฒนาผลิตภัณฑ์ต่างๆให้มีความสร้างสรรค์และแปลกใหม่มากขึ้น และเราสามารถเห็นได้จากการสะสมสไมลีย์และสไมลีย์ความงาม
ยี่ห้อผลิตจากฝ้ายเพื่อช่วยเหลือและป้องกันสิ่งแวดล้อมและชีวิตของมนุษย์รวมถึงการผลิตด้วย 10เปอร์เซ็นต์ของกำไรจะแบ่งให้กับการกุศลหรือที่เรียกว่า ชมรมสไมลีย์เวิลด์ ซึ่งจะร่วมทำงานด้านสังคมกับประเทศต่างๆ โดยจะเน้นหลักการ ร่วมยิ้มกับผู้ที่ขาดแคลน
ในปี 1997 บุตรของแฟรงคลิน นิโคลาส์ ลูฟรานี่ได้คิดสร้างโลกใหม่คือไอคอนส์จากตัวสไมลีย์โลโก้ ทุกวันนี้มากกว่า 1200 ไอคอนส์นี้จะถูกใช้เป็นส่วนหนึ่งของสินค้าที่เรียกว่าสไมลีย์เวิลด์ สินค้าตัวนี้จะมีหลักการสื่อสารที่จะช่วยเหลือผู้คนเพื่อให้ติดต่อสื่อสารได้ดีขึ้นจากการใช้สินค้าที่สามารถแสดงออกได้ทางสังคม (บัตรแสดงความยินดี ของขวัญ) และยังมีแผนการศึกษากับหนังสือ ของเล่น สินค้าด้านการเรียนรู้ เช่นเดียวกับสินค้าในชีวิตประจำวันทั่วไปสำหรับเด็ก (ของตามสมัย เครื่องประดับต่างๆ)

**ตามกฎหมาย**
สไมลีย์ได้จดทะเบียนขึ้นเป็นสินค้าตั้งแต่ปี 1971 ชื่อและโลโก้ของสไมลีย์ได้ถูกจดทะเบียนและใช้ในกว่า 100 ประเทศในสินค้าและการบริการ 25 ประเภท มีการจดทะเบียนโลโก้สไมลีย์มากกว่า 1,200 โลโก้ที่ห้องสมุดสภาวอชิงตันและถูกป้องกันลิขสิทธิ์โดยกฎสากล ตั้งแต่ 10 ปีที่ผ่านมา กลุ่มสไมลีย์เวิลด์ได้ตกลงสัญญากว่า 800 สัญญาทั่วโลกและให้ลิขสิทธิ์กับสินค้าและบริการต่าง ๆ กับประเทศต่าง ๆ ใน 5 ทวีป กลุ่มสไมลีย์เวิลด์ทำงานร่วมกับองค์กรกฎหมายกว่า 60 องค์กรเพื่อปกป้องไอพีหรือที่อยู่ทางอินเทอร์เน็ต

**แหล่งข้อมูลอื่น**
   Smiley Collection date=2012-06-21 -   Smiley Beauty. date=2008-10-22 -   Smileyworld-   Smileyworld Ltd date=2020-01-28 
หมวดหมู่:วัฒนธรรมอินเทอร์เน็ต
หมวดหมู่:สัญลักษณ์
หมวดหมู่:ใบหน้า
ภาษาคอมพิวเตอร์

ภาษาคอมพิวเตอร์ หมายถึง ภาษาใด ๆ ที่ผู้ใช้งานใช้สื่อสารกับคอมพิวเตอร์ หรือคอมพิวเตอร์ด้วยกัน แล้วคอมพิวเตอร์สามารถทำงานตามคำสั่งนั้นได้ คำนี้มักใช้เรียกแทนภาษาโปรแกรม แต่ความเป็นจริงภาษาโปรแกรมคือส่วนหนึ่งของภาษาคอมพิวเตอร์เท่านั้น และมีภาษาอื่น ๆ ที่เป็นภาษาคอมพิวเตอร์เช่นกัน ยกตัวอย่างเช่น เอชทีเอ็มแอล เป็นทั้งภาษามาร์กอัปและภาษาคอมพิวเตอร์ด้วย แม้ว่ามันจะไม่ใช่ภาษาโปรแกรม หรือภาษาเครื่องนั้นก็นับเป็นภาษาคอมพิวเตอร์ ซึ่งโดยทางเทคนิคสามารถใช้ในการเขียนโปรแกรมได้ แต่ก็ไม่จัดว่าเป็นภาษาโปรแกรม
ภาษาคอมพิวเตอร์สามารถแบ่งออกเป็นสองกลุ่มคือ ภาษาระดับสูง (high level) และภาษาระดับต่ำ (low level) ภาษาระดับสูงถูกออกแบบมาเพื่อให้ใช้งานง่ายและสะดวกสบายมากกว่าภาษาระดับต่ำ โปรแกรมที่เขียนถูกต้องตามกฎเกณฑ์และไวยากรณ์ของภาษาจะถูกแปล (compile) ไปเป็นภาษาระดับต่ำเพื่อให้คอมพิวเตอร์สามารถนำไปใช้งานหรือปฏิบัติตามคำสั่งได้ต่อไป ซอฟต์แวร์สมัยใหม่ส่วนมากเขียนด้วยภาษาระดับสูง แปลไปเป็นออบเจกต์โค้ด (object code) แล้วเปลี่ยนให้เป็นชุดคำสั่งในภาษาเครื่อง
ภาษาคอมพิวเตอร์อาจแบ่งกลุ่มได้เป็นอีกสองประเภทคือ ภาษาที่มนุษย์อ่านออก (human-readable) และภาษาที่มนุษย์อ่านไม่ออก (non human-readable) ภาษาที่มนุษย์อ่านออกถูกออกแบบมาเพื่อให้มนุษย์สามารถเข้าใจและสื่อสารได้โดยตรงกับคอมพิวเตอร์ ส่วนใหญ่เป็นภาษาอังกฤษ) ส่วนภาษาที่มนุษย์อ่านไม่ออกจะมีโค้ดบางส่วนที่ไม่อาจอ่านเข้าใจได้

**ตัวอย่างภาษาคอมพิวเตอร์**
 ภาษาโปรแกรม- ภาษาสคริปต์- ภาษามาร์กอัป- ภาษาสอบถาม

**ดูเพิ่ม**
 การเขียนโปรแกรมคอมพิวเตอร์
หมวดหมู่:พืช

หมวดหมู่:พืชกรรมสวนและการทำสวน
หมวดหมู่:ยูแคริโอต
หมวดหมู่:พฤกษศาสตร์
หมวดหมู่:ธรรมชาติ
หมวดหมู่:สิ่งมีชีวิต
มาซากาซุ คัตสึระ

มาซากาซุ คัตสึระ (Katsura Masakazu) เป็นนักวาดการ์ตูนชาวญี่ปุ่น เกิดเมื่อวันที่ 10 ธันวาคม พ.ศ. 2505
มาซากาซุ คัตสึระเป็นผู้ที่นิยมตัวละครแบทแมนมากคนหนึ่ง โดยจะเห็นอิทธิพลของแบทแมนในงานเขียนของเขาหลายครั้ง เช่น ชาโดว์ เลดี้, ไอส์ และเซ็ทแมน

**ผลงาน**
 พ.ศ. 2524 - Wing - พ.ศ. 2525 - Transfer Student, Transform! - พ.ศ. 2526 - วิงแมน นักรบแห่งความฝัน (Wingman)- พ.ศ. 2528 - วันเดอร์  (Vander)- พ.ศ. 2528 - Voguman- พ.ศ. 2529 - Pantenon- พ.ศ. 2530 - เลม่อน (Present From Lemon)- พ.ศ. 2532 - New of New- พ.ศ. 2532 - วิดีโอเกิร์ล ไอ  (Video Girl Ai)- พ.ศ. 25xx - วิดีโอเกิร์ล เลน- พ.ศ. 2535 - Shadow Lady Short Story- พ.ศ. 2536 - Video Girl Novel- พ.ศ. 2536 - Woman In The Man- พ.ศ. 2537 - DNA²- พ.ศ. 2537 - Zetman Short Story- พ.ศ. 2538 -  ชาโดว์ เลดี้- พ.ศ. 2539 -  M Short Story- พ.ศ. 2540 -  ไอส์ (I"s)- พ.ศ. 2544 -  Dr. Chambalee Short Story- พ.ศ. 2545 -  Zetman- ออกแบบคาแรกเตอร์ อิเรีย (Irea) นางเอกภาพยนตร์เรื่อง เซรัม (Zeiram)- ออกแบบตัวละครในวิดีโอเกม อัสทรัลเชน

**อ้างอิง**
  ZET TOWN date=2012-03-01 
หมวดหมู่: นักวาดการ์ตูนญี่ปุ่น
หมวดหมู่:บุคคลจากจังหวัดฟูกูอิ
รัฐยูทาห์

ยูทาห์ (Utah, pron, en-us-Utah.ogg) เป็นรัฐที่ไม่มีทางออกสู่ทะเลในอนุภูมิภาคตะวันตกภูเขาของภาคตะวันตกของสหรัฐ มีพรมแดนทางใต้ติดต่อกับรัฐแอริโซนา ทางตะวันตกติดต่อกับรัฐเนวาดา ทางเหนือติดต่อกับรัฐไอดาโฮ ทางตะวันออกเฉียงเหนือติดต่อกับรัฐไวโอมิง ทางตะวันออกติดต่อกับรัฐโคโลราโด และทางตะวันออกเฉียงใต้จรดมุมหนึ่งของรัฐนิวเม็กซิโก ในบรรดาห้าสิบรัฐของสหรัฐ ยูทาห์เป็นรัฐที่มีขนาดใหญ่เป็นอันดับที่ 13 มีประชากรมากเป็นอันดับที่ 30 และมีประชากรหนาแน่นน้อยที่สุดเป็นอันดับที่ 11 การพัฒนาเมืองส่วนใหญ่กระจุกตัวอยู่ในสองพื้นที่ ได้แก่ วาแซตช์ฟรอนต์ทางตอนเหนือของรัฐซึ่งเป็นที่อยู่อาศัยของประชากรประมาณสองในสามและเป็นที่ตั้งเมืองหลวงซอลต์เลกซิตี และเทศมณฑลวอชิงตันทางตะวันตกเฉียงใต้ซึ่งมีผู้อยู่อาศัยมากกว่า 180,000 คน พื้นที่ส่วนใหญ่ทางตะวันตกของยูทาห์อยู่ในเกรตเบซิน
ยูทาห์เป็นที่อยู่อาศัยของชนพื้นเมืองกลุ่มต่าง ๆ มานานนับพันปี เช่น ชาวปูเอโบลโบราณ ชาวนาวาโฮ และชาวยูต ชาวสเปนเป็นชาวยุโรปกลุ่มแรกที่มาถึงในช่วงกลางคริสต์ศตวรรษ 16 แต่ภูมิประเทศที่ทุรกันดารและภูมิอากาศที่รุนแรงส่งผลให้ภูมิภาคนี้กลายเป็นพื้นที่รอบนอกของนิวสเปนและเม็กซิโกในเวลาต่อมา แม้ในขณะที่เป็นดินแดนของเม็กซิโก ผู้ตั้งถิ่นฐานยุคแรกเริ่มของยูทาห์หลายคนก็เป็นชาวอเมริกันโดยเฉพาะชาวมอรมอนที่หลบหนีการผลักไสไปอยู่ชายขอบและการเบียดเบียนจากสหรัฐ หลังสงครามเม็กซิโก-สหรัฐใน ค.ศ. 1848 ภูมิภาคนี้ถูกผนวกเข้ากับสหรัฐและกลายเป็นส่วนหนึ่งของดินแดนยูทาห์ซึ่งครอบคลุมถึงรัฐโคโลราโดและรัฐเนวาดาในปัจจุบัน ข้อพิพาทระหว่างชุมชนมอรมอนกับรัฐบาลกลางสหรัฐทำให้การรับยูทาห์เข้าเป็นรัฐนั้นล่าช้า โดยยูทาห์เพิ่งจะเข้าร่วมสหรัฐเป็นลำดับที่ 45 ใน ค.ศ. 1896 หลังการประกาศให้การแต่งงานแบบมีคู่ครองหลายคนผิดกฎหมายเท่านั้น
ประชากรมากกว่าครึ่งหนึ่งเล็กน้อยของยูทาห์เป็นชาวมอรมอน และส่วนใหญ่ในจำนวนนี้เป็นสมาชิกศาสนจักรของพระเยซูคริสต์แห่งวิสุทธิชนยุคสุดท้าย (ศาสนจักรแอลดีเอส) ซึ่งมีสำนักงานใหญ่ระดับโลกอยู่ในซอลต์เลกซิตี ยูทาห์เป็นเพียงรัฐเดียวที่มีประชากรส่วนใหญ่เป็นสมาชิกศาสนจักรเดียว ศาสนจักรแอลดีเอสมีอิทธิพลอย่างมากต่อวัฒนธรรม การเมือง และชีวิตประจำวันของชาวยูทาห์ ถึงแม้ตั้งแต่คริสต์ทศวรรษ 1990 เป็นต้นมา ยูทาห์จะมีความหลากหลายทางศาสนามากขึ้นและมีความเป็นโลกวิสัยมากขึ้นก็ตาม
เศรษฐกิจของรัฐยูทาห์มีความหลากหลายเป็นอย่างสูง โดยมีภาคส่วนหลักได้แก่ การขนส่ง การศึกษา เทคโนโลยีสารสนเทศและการวิจัย บริการภาครัฐ เหมืองแร่ การตลาดแบบหลายระดับชั้น และการท่องเที่ยว ยูทาห์เป็นหนึ่งในรัฐที่เติบโตเร็วที่สุดตั้งแต่ ค.ศ. 2000 โดยสำมะโนประชากรสหรัฐ ค.ศ. 2020 ยืนยันว่ายูทาห์มีอัตราการเพิ่มประชากรรวดเร็วที่สุดในประเทศตั้งแต่ ค.ศ. 2010 เป็นต้นมา เซนต์จอร์จเป็นเขตเมืองใหญ่ที่เติบโตเร็วที่สุดในสหรัฐตั้งแต่ ค.ศ. 2000 ถึง 2005 ยูทาห์จัดอยู่ในกลุ่มรัฐที่ดีที่สุดในภาพรวมจากตัวชี้วัดอย่างการดูแลสุขภาพ การบริหารปกครอง การศึกษา และโครงสร้างพื้นฐานเป็นต้น มีรายได้เฉลี่ยมัธยฐานสูงเป็นอันดับที่ 14 และมีความไม่เท่าเทียมในรายได้น้อยที่สุดในบรรดารัฐใด ๆ ของสหรัฐ เมื่อเวลาผ่านไปและด้วยอิทธิพลจากการเปลี่ยนแปลงภูมิอากาศ ช่วงหน้าแล้งในยูทาห์ได้เพิ่มความถี่และความรุนแรงขึ้น สร้างความตึงเครียดต่อความมั่นคงด้านน้ำของยูทาห์และส่งผลกระทบต่อเศรษฐกิจของรัฐ

**อ้างอิง**

**แหล่งข้อมูลอื่น**

**ทั่วไป**
 Regional/North_America/United_States/Utah- short=1 

**รัฐบาล**
 type=เว็บไซต์ทางการ

ยูทาห์
หมวดหมู่:อดีตอาณานิคมของสเปน
หมวดหมู่:ภาคตะวันตกเฉียงใต้ของสหรัฐ
หมวดหมู่:บทความที่ใช้ Cite anss
ถนนตะนาว

ถนนตะนาว (Thanon Tanao) เป็นถนนในเขตพระนคร กรุงเทพมหานคร เริ่มต้นจากถนนบำรุงเมืองที่สี่กั๊กเสาชิงช้า ตรงไปทางทิศเหนือ เป็นเส้นแบ่งเขตการปกครองระหว่างแขวงศาลเจ้าพ่อเสือกับแขวงเสาชิงช้า ข้ามคลองหลอดวัดราชนัดดาเข้าสู่ท้องที่แขวงบวรนิเวศ จากนั้นตัดข้ามถนนราชดำเนินกลางที่ทางแยกคอกวัว และเป็นเส้นแบ่งเขตการปกครองระหว่างแขวงบวรนิเวศกับแขวงตลาดยอด จนไปจรดแยกที่ถนนบวรนิเวศน์ ถนนสิบสามห้าง และถนนตานีบรรจบกัน
แต่เดิมถนนตะนาวเป็นส่วนหนึ่งของถนนเฟื่องนครซึ่งพระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2406–2407 มีการสันนิษฐานว่าชื่อถนนตะนาวน่าจะตั้งตามชาวตะนาวศรีที่พระมหากษัตริย์โปรดเกล้าฯ ให้มาตั้งถิ่นฐาน เรียกกันว่า "ถนนบ้านตะนาวศรี" "ถนนบ้านตะนาว" หรือ "ถนนตะนาว"
ปัจจุบัน ถนนตะนาวเป็นที่รู้จักกันดีในฐานะที่เป็นที่ตั้งของศาลเจ้าพ่อเสือ พระนคร ศาลเจ้าจีนที่มีชื่อเสียงโด่งดัง และยังได้รับความนับถือแม้กระทั่งจากนักท่องเที่ยวต่างชาติ และยังเป็นแหล่งของร้านอาหารอร่อยที่ขึ้นชื่ออีกจำนวนมากเช่นเดียวกับถนนมหรรณพ, แพร่งภูธร และแพร่งนรา ที่อยู่ใกล้เคียง เช่น ก๋วยเตี๋ยวลูกชิ้นปลาและเย็นตาโฟ ราดหน้าและหมูสะเต๊ะ กวยจั๊บ เผือกทอด ข้าวเหนียวมะม่วง บางร้านยังเป็นร้านที่ได้รับการแนะนำหรือบีบกูร์ม็องจากมิชลินไกด์อีกด้วย

**สถานที่สำคัญ**
แพร่งภูธร
*แพร่งนรา
*แพร่งสรรพศาสตร์
*อนุสรณ์สถาน 14 ตุลา
*ศาลเจ้าพ่อเสือ พระนคร
*วัดมหรรณพารามวรวิหาร
*ตรอกข้าวสาร

**อ้างอิง**

**แหล่งข้อมูลอื่น**
ตะนาว
ตะนาว
ถนนจรัญสนิทวงศ์

ถนนจรัญสนิทวงศ์ (Thanon Charan Sanit Wong) เป็นถนนในฝั่งธนบุรี กรุงเทพมหานคร เริ่มต้นจากถนนเพชรเกษม ที่สี่แยกท่าพระ ในแขวงวัดท่าพระ เขตบางกอกใหญ่ ตรงไปทางทิศตะวันตกเฉียงเหนือ ตัดกับถนนพาณิชยการธนบุรี (จรัญสนิทวงศ์ 13) ที่สามแยกพาณิชยการธนบุรี จากนั้นข้ามคลองมอญ เข้าสู่พื้นที่แขวงบางขุนศรี เขตบางกอกน้อย ตรงไปทางทิศเหนือ ตัดกับถนนพรานนกที่สี่แยกไฟฉาย จากนั้นโค้งไปทางทิศตะวันออกเฉียงเหนือ ตัดกับทางรถไฟสายใต้เข้าแขวงบางขุนนนท์ ตัดกับถนนบางขุนนนท์ที่สามแยกบางขุนนนท์ จากนั้นข้ามคลองบางกอกน้อยเข้าสู่แขวงอรุณอมรินทร์ ตัดกับถนนบรมราชชนนีที่สี่แยกบรมราชชนนีเข้าสู่พื้นที่เขตบางพลัด โดยเป็นเส้นแบ่งเขตการปกครองระหว่างแขวงบางบำหรุกับแขวงบางยี่ขันไปจนตัดกับถนนสิรินธรและถนนราชวิถีที่สี่แยกบางพลัด จากนั้นจึงเข้าสู่แขวงบางพลัด มุ่งตรงไปทางทิศตะวันออกเฉียงเหนือ ข้ามคลองบางพลัดเข้าสู่พื้นที่แขวงบางอ้อ และไปสิ้นสุดที่เชิงสะพานพระราม 7 ในพื้นที่ตำบลบางกรวย อำเภอบางกรวย จังหวัดนนทบุรี
ชื่อถนนจรัญสนิทวงศ์ตั้งเพื่อเป็นเกียรติแก่หลวงจรัญสนิทวงศ์ (ม.ล.จรัญ สนิทวงศ์) อดีตปลัดกระทรวงคมนาคม เดิมกรุงเทพมหานครติดป้ายชื่อถนนว่า "ถนนจรัลสนิทวงศ์" ต่อมาได้แก้ไขเป็น "จรัญสนิทวงศ์" ตามนามของหลวงจรัญสนิทวงศ์ ปัจจุบันถนนสายนี้เป็นถนนสายสำคัญสายหนึ่งของกรุงเทพมหานคร
ปัจจุบันถนนจรัญสนิทวงศ์ตลอดทั้งสายได้มีการก่อสร้างรถไฟฟ้ามหานคร สายเฉลิมรัชมงคล ส่วนต่อขยายสัญญาที่ 3 ช่วงสถานีเตาปูนถึงสี่แยกท่าพระ เป็นลักษณะรถไฟฟ้าแบบลอยฟ้าเช่นเดียวกับรถไฟฟ้าบีทีเอสและรถไฟฟ้ามหานคร สายฉลองรัชธรรม (เชื่อมต่อกับสายฉลองรัชธรรมที่สถานีเตาปูน) เริ่มดำเนินการก่อสร้างใน พ.ศ. 2555 จากกำหนดเวลาเดิมที่จะเริ่มก่อสร้างใน พ.ศ. 2554 แต่เนื่องจากเกิดวิกฤตมหาอุทกภัย ทำให้ต้องเลื่อนการก่อสร้างออกไป จนกระทั่งการก่อสร้างแล้วเสร็จและเปิดให้บริการใน พ.ศ. 2563
ถนนจรัญสนิทวงศ์เคยเป็นแหล่งรวมของสำนักงานวงดนตรีลูกทุ่งในช่วง พ.ศ. 2510–2520 ซึ่งเป็นช่วงที่ดนตรีลูกทุ่งกำลังเบ่งบานมากที่สุด เกิดนักร้องลูกทุ่งมากหน้าหลายตาที่ซอยบุปผาสวรรค์ (ซอยจรัญสนิทวงศ์ 27) เช่น พุ่มพวง ดวงจันทร์, เพลิน พรหมแดน, สังข์ทอง สีใส เป็นต้น บุปผาสวรรค์ ชุมชนคนลูกทุ่ง บุปผาสวรรค์:มองผ่านเลนส์คม โดย... นคร ศรีเพชร ฉากหนังไทย ซอยบุปผาสวรรค์ ซอยคนลูกทุ่งอันโด่งดังในอดีต เมื่อพ.ศ. 2520 ในอดีตบุคคลที่มีชื่อเสียง เช่น ล้อต๊อก, สายัณห์ สัญญา เป็นต้น มักนิยมซื้อบ้านบริเวณถนนจรัญสนิทวงศ์
อนึ่ง ในอดีตถนนจรัญสนิทวงศ์เคยเป็นส่วนหนึ่งของทางหลวงแผ่นดินหมายเลข 405 สายป้อมพระจุลจอมเกล้า - วงเวียนท่าพระ - พระราม 6 - รังสิต และทางหลวงแผ่นดินหมายเลข 306 สายสามแยกท่าพระ - รังสิต แต่ในภายหลังกรมทางหลวงได้มอบให้อยู่ในความดูแลของกรุงเทพมหานคร

**ทางแยกสำคัญ**

**อ้างอิง**
กนกวลี  ชูชัยยะ  พจนานุกรมวิสามานยนามไทย: วัด วัง ถนน สะพาน ป้อม รชบฑ (แก้ไขเพิ่มเติม) ๒๕๔๘ หน้า ๒๘)
*พระราชกฤษฎีกา กำหนดเขตที่ดินในบริเวณที่ที่จะเวนคืน เพื่อสร้างทางหลวงสายบางซ่อน - สะพานพระรามหก - บางกอกน้อย เชื่อมกับทางหลวงสายธนบุรี - นครปฐม พุทธศักราช 2483 ราชกิจจานุเบกษา เล่ม 57 หน้า 731 วันที่ 19 พฤศจิกายน 2483

**แหล่งข้อมูลอื่น**
100.491537
จรัญสนิทวงศ์
จรัญสนิทวงศ์
จรัญสนิทวงศ์
จรัญสนิทวงศ์
จรัญสนิทวงศ์
หมวดหมู่:สถานที่ที่ตั้งชื่อตามนามของบุคคลสำคัญของไทย
สะพานพระราม 7

สะพานพระราม 7 เป็นสะพานข้ามแม่น้ำเจ้าพระยาในเส้นทางถนนรัชดาภิเษกช่วงถนนวงศ์สว่างและถนนจรัญสนิทวงศ์ ตั้งอยู่คู่ขนานด้านเหนือน้ำของสะพานพระราม 6 เชื่อมระหว่างตำบลบางกรวย อำเภอบางกรวย จังหวัดนนทบุรี กับแขวงวงศ์สว่าง เขตบางซื่อ กรุงเทพมหานคร เป็นสะพานแบบคอนกรีตอัดแรงชนิดต่อเนื่อง มีจำนวนช่องทางรถวิ่ง 6 ช่องทางจราจร ความกว้างของสะพาน 29.10 เมตร และมีความยาว 934 เมตร
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนามสะพานแห่งใหม่ที่ตั้งอยู่คู่ขนานกับสะพานพระราม 6 ว่า สะพานพระราม 7 เพื่อให้สอดคล้องกับสะพานพระปกเกล้าที่พระราชทานไปก่อนหน้าซึ่งตั้งอยู่คู่ขนานกับสะพานพระพุทธยอดฟ้าเช่นกัน และทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินแทนพระองค์ไปทรงเปิดการจราจรเมื่อวันที่ 23 กันยายน พ.ศ. 2535 เวลา 16:00 น. หลังจากนั้นจึงปิดการจราจรของรถยนต์บนสะพานพระราม 6 และปรับเป็นสะพานรถไฟทางคู่เต็มรูปแบบ ปัจจุบันสะพานแห่งนี้อยู่ในความรับผิดชอบของกรมทางหลวงชนบท

**ข้อมูลทั่วไป**
 วันที่ทำการก่อสร้าง : วันที่ 18 มกราคม พ.ศ. 2533 - วันเปิดการจราจร : วันที่ 23 กันยายน พ.ศ. 2535 - บริษัทที่ทำการก่อสร้าง : บริษัท สุมิโตโม คอนสตรัคชั่น จำกัด, บริษัท โอบายาชิ คอร์โปเรชั่น จำกัด และบริษัท นันทวัน จำกัด - ราคาค่าก่อสร้าง : 1,008,000,000 บาท - แบบของสะพาน : เป็นสะพานชนิดต่อเนื่อง - โครงสร้างส่วนบน : คานคอนกรีตอัดแรงรูปกล่อง - สูงจากระดับน้ำ : 8.90 เมตร จากระดับน้ำทะเลปานกลาง - จำนวนช่วงสะพานกลางน้ำ : 3 ช่วง (85.00+120.00+85.00) - ความกว้างของสะพาน : 29.10 เมตร (2 * 14.55) - ความยาวของสะพาน : 290 เมตร - เชิงลาดสะพาน ฝั่งธนบุรี : 335.87 เมตร - เชิงลาดสะพาน ฝั่งพระนคร : 184.80 เมตร - รวมความยาวทั้งหมด : 933.19 เมตร - จำนวนช่องทางวิ่ง 6 ช่องทางจราจร : (ด้านละ 3 ช่องจราจร) - ความกว้างผิวจราจรสะพาน : 19.50 เมตร (6 * 3.25) - ความกว้างของสะพาน : 29.10 เมตร - ความกว้างของทางเท้าแต่ละด้าน : 2.50 เมตร- ออกแบบรับน้ำหนัก : H-20-44

**ดูเพิ่ม**
 สะพานพระราม 6- ถนนจรัญสนิทวงศ์- ถนนบางกรวย-ไทรน้อย

**อ้างอิง**

**แหล่งข้อมูลอื่น**
พระราม 7
หมวดหมู่:ก่อตั้งในกรุงเทพมหานครในปี พ.ศ. 2535
พระราม 7
พระราม 7
พระราม 7
หมวดหมู่:สถานที่ที่ตั้งชื่อตามพระนามของพระบาทสมเด็จพระปกเกล้าเจ้าอยู่หัว
หมวดหมู่:สิ่งก่อสร้างในอำเภอบางกรวย
ถนนหน้าพระลาน

ไฟล์:วัดพระศรีรัตนศาสดาราม 8.jpg|upright|220px|thumb|ถนนหน้าพระลานช่วงผ่านไม่ตัด|วัดพระศรีรัตนศาสดาราม
ถนนหน้าพระลาน (Thanon Na Phra Lan) เป็นถนนในแขวงพระบรมมหาราชวัง เขตพระนคร กรุงเทพมหานคร ตั้งต้นจากปลายถนนราชดำเนินในต่อถนนสนามไชยที่มุมป้อมเผด็จดัสกร ไปตามกำแพงพระบรมมหาราชวัง ตัดกับถนนมหาราช ไปสุดที่ท่าช้างวังหลวง ริมแม่น้ำเจ้าพระยา รวมระยะทาง 550 เมตร
ถนนหน้าพระลานเป็นทางสัญจรเดิมที่มีมาแต่เริ่มสร้างพระนคร ตัดขึ้นในรัชกาลพระบาทสมเด็จพระพุทธยอดฟ้าจุฬาโลกมหาราช เดิมมีชื่อว่า ถนนท่าช้างวังหลวง เนื่องจากเป็นเส้นทางที่ช้างหลวงลงท่าอาบน้ำในแม่น้ำเจ้าพระยา พระบาทสมเด็จพระจอมเกล้าเจ้าอยู่หัวมีพระบรมราชโองการให้เรียกชื่อว่า ถนนหน้าพระลาน ต่อมามีการปรับปรุงถนนในรัชสมัยพระบาทสมเด็จพระจุลจอมเกล้าเจ้าอยู่หัว เพื่อใช้ในพระราชพิธีต่าง ๆ โดยขยายจากถนนเดิมที่เป็นถนนพูนดินสูงปูด้วยอิฐเรียงตะแคง เหตุที่ชื่อถนนหน้าพระลานเพราะเป็นถนนที่อยู่หน้าพระลานพระบรมมหาราชวัง

**ระเบียงภาพ**
ไฟล์:ถนนx1.jpg|ถนนหน้าพระลานช่วงผ่านไม่ตัด|พระบรมมหาราชวัง และมหาวิทยาลัยศิลปากร
ไฟล์:ตึกแถวริมถนนหน้าพระลาน01.jpg|ตึกแถวริมถนนหน้าพระลาน

**อ้างอิง**

**แหล่งข้อมูลอื่น**
 ถนนหน้าพระลาน
หมวดหมู่:ถนนในกรุงเทพมหานคร
หมวดหมู่:ถนนในเขตพระนคร
สะพานผ่านฟ้าลีลาศ

สะพานผ่านฟ้าลีลาศ เป็นสะพานข้ามคลองรอบกรุง ตอนที่เรียกว่าคลองบางลำพู เชื่อมถนนราชดำเนินกลางและถนนราชดำเนินนอก บริเวณใกล้กับป้อมมหากาฬ ในพื้นที่เขตพระนครและเขตป้อมปราบศัตรูพ่าย กรุงเทพมหานคร
สะพานผ่านฟ้าลีลาศสร้างในปีใดไม่ปรากฏหลักฐาน แต่สันนิษฐานว่าน่าจะสร้างพร้อมกับถนน  เดิมเป็นสะพานโครงเหล็ก ต่อมาพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างสะพานใหม่ให้มีลักษณะใหม่และงดงามขึ้น และพระราชทานนามว่าสะพานผ่านฟ้าลีลาศ แม้ในสมัยต่อมาจะมีการปรับปรุงขยายสะพานผ่านฟ้าลีลาศอีกหลายครั้ง เพื่อรองรับกับจำนวนยวดยานพาหนะที่สัญจรผ่านไปมา แต่ก็ยังรักษาลักษณะศิลปกรรมเดิมไว้ให้มากที่สุด สะพานผ่านฟ้าลีลาศเป็นสะพานที่สวยงาม ปลายสะพานทั้ง 2 ฝั่งมีเสาหินอ่อนประดับด้วยเครื่องสำริดและมีลวดลายสลักที่เสาหินอ่อน มีลักษณะงดงามมาก
เดิมบริเวณสะพานผ่านฟ้าลีลาศยังเคยเป็นที่ทำการสอนของ มหาวิทยาลัยธรรมศาสตร์ ในปี พ.ศ. 2477 ถึง 2479 บริเวณตึกโรงเรียนกฎหมายเดิมชาญวิทย์ เกษตรศิริ, ปรีดีกับมหาวิทยาลัยวิชาธรรมศาสตร์และการเมือง

**ดูเพิ่ม**
 สะพานผ่านพิภพลีลา

**อ้างอิง**

**แหล่งข้อมูลอื่น**
ผ่านฟ้าลีลาศ
ผ่านฟ้าลีลาศ
ผ่านฟ้าลีลาศ
ผ่านฟ้าลีลาศ
ผ่านฟ้าลีลาศ
หมวดหมู่:โบราณสถานในเขตพระนคร
หมวดหมู่:โบราณสถานในเขตป้อมปราบศัตรูพ่าย
หมวดหมู่:สะพาน

หมวดหมู่:สิ่งก่อสร้างแบ่งตามประเภท
หมวดหมู่:สถานที่
หมวดหมู่:โครงสร้างพื้นฐานทางด้านการขนส่ง
หมวดหมู่:วิศวกรรมโครงสร้าง
ป้อมมหากาฬ

ป้อมมหากาฬ ตั้งอยู่บริเวณเชิงสะพานผ่านฟ้าลีลาศ ติดกับถนนมหาไชย แขวงบวรนิเวศ เขตพระนคร กรุงเทพมหานคร ทางด้านหลังมีกำแพงเมืองพระนครหลงเหลืออยู่
ป้อมมหากาฬสร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) ในปี พ.ศ. 2326 เป็นป้อม 1 ใน 14 ป้อมที่โปรดเกล้าฯ ให้สร้างขึ้นเพื่อป้องกันรักษาพระนคร มีลักษณะรูปแปดเหลี่ยม มีกำแพงล้อมรอบ 2 ชั้น เป็นป้อมประจำพระนครด้านตะวันออก ปัจจุบันป้อมมหากาฬเป็น 1 ใน 2 ป้อมที่ยังคงเหลืออยู่ในกรุงเทพมหานคร อีกป้อมหนึ่งคือป้อมพระสุเมรุ ทางกรุงเทพมหานคร และกรมศิลปากรได้บูรณะซ่อมแซมป้อมมหากาฬเมื่อคราวพระราชพิธีสมโภชกรุงรัตนโกสินทร์ 200 ปี ในปี พ.ศ. 2525 และได้มีการบูรณะเรื่อยมาจนมีสภาพที่เห็นในปัจจุบัน
ที่ตั้งด้านหนึ่งของป้อมเป็นที่อยู่ของชุมชนของผู้คนที่ตั้งรกรากอยู่มาตั้งแต่แรกสถาปนากรุงรัตนโกสินทร์  และเป็นชุมชนที่มีชื่อเสียงด้านลิเกโบราณ รวมถึงเป็นแหล่งจำหน่ายดอกไม้ไฟ หรือพลุต่าง ๆ โดยเป็นแหล่งซื้อขายที่ได้รับความนิยมโดยเฉพาะในวันลอยกระทง ในช่วงรัชกาลที่ 1–4 เป็นบ้านพักขุนนางชั้นสูงหลายท่าน เช่น เจ้าพระยายมราช (ครุฑ) เสนาบดีกรมเวียง (กรมเมือง) ฯลฯ เป็นต้น โดยชุมชนป้อมมหากาฬนี้ ผู้ที่ศึกษาด้านการมีส่วนร่วมของชุมชนทั้งชาวไทยและต่างประเทศมักจะมาสำรวจและทำวิจัยเรื่องการมีส่วนร่วมฯ ณ ชุมชนแห่งนี้ โดยมีประวัติการชุมนุมและต่อสู้มายาวนานกว่า 20 ปี โดยเริ่มมาตั้งแต่ปี พ.ศ. 2535 หลังจากที่คณะรัฐบาลที่มี พล.อ.ชาติชาย ชุณหะวัณ เป็นนายกรัฐมนตรีได้มีมติคณะรัฐมนตรีออกมา  โดยรัฐบาลต้องการปรับปรุงภูมิทัศน์ และปรับพื้นที่ให้เป็นสวนสาธารณะ

**อ้างอิง**

**แหล่งข้อมูลอื่น**
มหากาฬ
หมวดหมู่:สี่แยกในกรุงเทพมหานคร
หมวดหมู่:โบราณสถานในเขตพระนคร
หมวดหมู่:ทางแยกในเขตพระนคร
ป้อมพระสุเมรุ

ป้อมพระสุเมรุ เป็นป้อมปราการที่สร้างขึ้นในสมัยรัชกาลที่ 1 ในสมัยนั้นได้มีการสร้างป้อมปราการ 14 แห่งเพื่อป้องกันพระนคร แต่เมื่อเวลาผ่านไป ป้อมปราการหมดความจำเป็น จึงถูกรื้อถอนไป ป้อมพระสุเมรุเป็น 1 ใน 2 ป้อมที่ยังคงเหลืออยู่ อีกป้อมหนึ่งคือป้อมมหากาฬ ชื่อป้อมพระสุเมรุได้นำมาตั้งเป็นชื่อถนนพระสุเมรุ
ป้อมพระสุเมรุซึ่งสร้างมาแต่รัชกาลที่ 1 มีลักษณะสวยงามและเป็นประโยชน์ใช้สอยมากมาย มีเชิงเทิน ช่องยิงปืน ห้องเก็บกระสุนดินดำ และอาวุธยุทโธปกรณ์ต่าง ๆ แต่ก็ชำรุดทรุดโทรมเป็นธรรมดา จนถึง พ.ศ. 2524 กรมศิลปากรได้ซ่อมแซมบูรณะตามรูปแบบเดิมจากภาพถ่ายในสมัยรัชกาลที่ 5 จนแลดูสง่างามเหมือนเดิม และยังปรับปรุงบริเวณโดยรอบให้เป็นสวนสาธารณะอีกด้วย โดยให้ชื่อว่า "สวนสันติชัยปราการ" มีพลับพลา ชื่อว่า "พระที่นั่งสันติชัยปราการ"
ชุมชนโดยรอบป้อมพระสุเมรุ คือชุมชนถนนพระอาทิตย์ มีความเข้มแข็งด้านการมีส่วนร่วมสูงเช่นเดียวกับชุมชนป้อมมหากาฬ แต่มีความหลากหลายสูงกว่า
ในสมัยรัชกาลที่ 1 เมื่อ พ.ศ. 2326 มีชาวเขมร 10,000 คน มาขุดคลองเชื่อมระหว่างคลองบางลำภูกับคลองโอ่งอ่าง จนจรดต่อกันเกิดเป็นคลองรอบกรุง

**อ้างอิง**

**แหล่งข้อมูลอื่น**
พระสุเมรุ
หมวดหมู่:โบราณสถานในเขตพระนคร
หมวดหมู่:สิ่งก่อสร้างริมแม่น้ำเจ้าพระยา
สะพานผ่านพิภพลีลา

สะพานผ่านพิภพลีลา เป็นสะพานข้ามคลองคูเมืองเดิม เชื่อมระหว่างถนนราชดำเนินในและถนนราชดำเนินกลาง บริเวณใกล้สนามหลวง ในพื้นที่เขตพระนคร กรุงเทพมหานคร 
สะพานผ่านพิภพลีลาเดิมเป็นสะพานโค้งมีโครงเหล็ก ใน พ.ศ. 2445 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างสะพานใหม่ให้กว้างและงดงามขึ้นเช่นเดียวกับสะพานมัฆวานรังสรรค์ซึ่งสร้างเมื่อ พ.ศ. 2443 เพื่อรับกับถนนราชดำเนินในที่สร้างขยายใหม่ เมื่อสร้างเสร็จ ทรงพระกรุณาโปรดเกล้าฯ พระราชทานนามสะพานว่า "สะพานผ่านพิภพลีลา" และเสด็จพระราชดำเนินทรงประกอบพิธีเปิดสะพานเมื่อวันที่ 15 พฤศจิกายน พ.ศ. 2449 
สะพานผ่านพิภพลีลาเป็นสะพานที่มีความเอียงน้อยมากเกือบเสมอกับระดับถนนและมีราวลูกกรงสะพานเป็นเหล็กดัดที่มีลวดลายงดงาม  หลังจากนั้นได้มีการปรับปรุงสะพานผ่านพิภพลีลามาโดยตลอด ที่สำคัญคือการปรับปรุงเมื่อมีการก่อสร้างสะพานสมเด็จพระปิ่นเกล้า โดยได้ขยายและเบี่ยงสะพานผ่านพิภพลีลาให้พ้นทางลาดของสะพานสมเด็จพระปิ่นเกล้าจนไม่หลงเหลือเหล็กดัดปรากฏให้เห็น

**ดูเพิ่ม**
 สะพานผ่านฟ้าลีลาศ

**อ้างอิง**
Special supplement of The Nation newspaper - September 24, 1973, p. 12.

**แหล่งข้อมูลอื่น**
ผ่านพิภพลีลา
ผ่านพิภพลีลา
ผ่านพิภพลีลา
หมวดหมู่:โบราณสถานในเขตพระนคร
สะพานสมเด็จพระปิ่นเกล้า

มุมมองแม่น้ำเจ้าพระยาจากสะพานสมเด็จพระปิ่นเกล้า
สะพานสมเด็จพระปิ่นเกล้า (Somdet Phra Pinklao Bridge) หรือที่นิยมเรียกกันว่า สะพานพระปิ่นเกล้า หรือ สะพานปิ่นเกล้า เป็นสะพานข้ามแม่น้ำเจ้าพระยา เชื่อมถนนสมเด็จพระปิ่นเกล้าระหว่างเขตพระนคร (ฝั่งพระนคร) กับเขตบางกอกน้อย (ฝั่งธนบุรี) กรุงเทพมหานคร ปัจจุบันอยู่ในความรับผิดชอบของกรมทางหลวงชนบท
สะพานพระปิ่นเกล้าเป็นสะพานแบบคอนกรีตอัดแรงชนิดต่อเนื่อง มีจำนวนช่องทางรถวิ่ง 6 ช่องทางจราจร ความกว้างของสะพาน 26.60 เมตร ความยาว 622 เมตร สร้างขึ้นเพื่อผ่อนคลายความคับคั่งของการจราจร โดยได้รับความร่วมมือจากรัฐบาลประเทศญี่ปุ่น ในการสำรวจออกแบบสะพาน และให้ความช่วยเหลือทางการเงินแก่รัฐบาลไทย โดยให้เงินกู้สมทบกับเงินงบประมาณของรัฐบาลไทย เริ่มลงมือก่อสร้างเมื่อวันที่ 4 สิงหาคม พ.ศ. 2514 และสร้างเสร็จทำพิธีเปิดการจราจรเมื่อวันที่ 24 กันยายน พ.ศ. 2516 โดยได้รับพระราชทานนามว่า "สะพานสมเด็จพระปิ่นเกล้า" เพื่อเป็นการเทิดพระเกียรติพระบาทสมเด็จพระปิ่นเกล้าเจ้าอยู่หัว กรมพระราชวังบวรสถานมงคลที่ได้รับการสถาปนาพระราชอิสริยยศเทียบเท่าพระมหากษัตริย์พระองค์ที่ 2 ในรัชสมัยพระบาทสมเด็จพระจอมเกล้าเจ้าอยู่หัว เนื่องจากพื้นที่ทางทิศใต้ของสะพานทางฝั่งพระนครนั้นเคยเป็นเขตของพระราชวังบวรสถานมงคล
แต่ในช่วงเวลาเร่งด่วน (จันทร์-ศุกร์) จะมีช่องทางพิเศษดังนี้ 
ช่วงเช้า 06:00-08:30 ปิดการจราจร 1 ช่องทาง ฝั่งขาออก เพื่อเพิ่มช่องทางให้ฝั่งขาเข้าจากทางคู่ขนานลอยฟ้าช่องทางพิเศษ
ช่วงเย็น 15:30-18:00 ปิดการจราจร 1 ช่องทาง ฝั่งขาเข้า เพื่อเพิ่มช่องทางให้ฝั่งขาออก โดยรถที่ใช้ช่องทางพิเศษเพื่อขึ้นทางคู่ขนานลอยฟ้าในช่วง 15:30-16:00 จะต้องเบี่ยงไปทางซ้าย โดยมีแบริเออร์เปิด

**ข้อมูลทั่วไป**
 วันที่ทำการก่อสร้าง : พ.ศ. 2514- วันเปิดการจราจร : วันที่ 24 กันยายน พ.ศ. 2516- บริษัทที่ทำการก่อสร้าง : บริษัท โอบายาชิ-กูมิ จำกัด และ  บริษัท สุมิโตโม คอนสตรัคชั่น จำกัด  ประเทศญี่ปุ่น- ราคาค่าก่อสร้าง : 117,631,024.98 บาท - แบบของสะพาน : เป็นสะพานชนิดต่อเนื่อง - โครงสร้างส่วนบน : คอนกรีตอัดแรง - สูงจากระดับน้ำ : 11.50 เมตร จากระดับน้ำทะเลปานกลาง - จำนวนช่วงสะพานกลางน้ำ : 3 ช่วง (83.00+110.00+83.00) - ความยาวของสะพาน : 280.00 เมตร - เชิงลาดสะพานฝั่งพระนคร : 176 เมตร - เชิงลาดสะพานฝั่งธนบุรี : 206 เมตร - รวมความยาวทั้งหมด : 662 เมตร - ความกว้างสะพาน : 26.60 เมตร - จำนวนช่องทางวิ่ง : 6 ช่องทางจราจร (ช่วงเวลาเร่งด่วน เช้า-เย็น แต่ละฝั่งจะมี 2,4/6 ช่องทางจราจร)- ความกว้างทางเท้าแต่ละด้าน : 2.50 เมตร - ความกว้างผิวจราจรสะพาน : 21.00 เมตร - ออกแบบรับน้ำหนัก : H-20-44 - ความกว้างผิวจราจรบนสะพาน : 21.00 เมตร 

**ดูเพิ่ม**
 รัตนโกสินทร์วิวแมนชัน- ถนนราชดำเนินกลาง- ถนนเจ้าฟ้า- ถนนสมเด็จพระปิ่นเกล้า- ถนนบรมราชชนนี

**อ้างอิง**
 Bureau of Maintenance and Traffic Safety, Thailand date=2008-05-28  

**แหล่งข้อมูลอื่น**
หมวดหมู่:สะพานที่สร้างเสร็จในปี พ.ศ. 2516
หมวดหมู่:ก่อตั้งในกรุงเทพมหานครในปี พ.ศ. 2516
สมเด็จพระปิ่นเกล้า
สมเด็จพระปิ่นเกล้า
สมเด็จพระปิ่นเกล้า
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:พระบาทสมเด็จพระปิ่นเกล้าเจ้าอยู่หัว
หมวดหมู่:โบราณสถานในเขตพระนคร
หมวดหมู่:โบราณสถานในเขตบางกอกน้อย
จีน (แก้ความกำกวม)

จีน อาจหมายถึง

**เขตการปกครอง**
 สาธารณรัฐประชาชนจีน ประเทศในเอเชียตะวันออก "จีนแผ่นดินใหญ่" หรือ "จีนแดง" ก็เรียก- สาธารณรัฐจีน บ้างเรียก "ไต้หวัน" ประเทศบนเกาะไต้หวัน
 อดีต :- สาธารณรัฐจีน (2455-2492) ประเทศจีนในยุคประชาธิปไตย

**ภาษา**
 ภาษาจีน เป็นภาษาที่ใช้กันในประเทศจีน โดยมีแบ่งย่อยออกเป็นอีกหลายภาษาย่อย เช่น 
** ภาษาจีนกลาง ภาษาจีนที่ใช้เป็นภาษาราชการในประเทศจีน
** ภาษาจีนแต้จิ๋ว ภาษาจีนสำเนียงหนึ่งใช้กันมากในประเทศไทย

**อื่น ๆ**
 ชาวจีน บุคคลที่เกิดและโตในประเทศจีน- จีน (gene) โครงสร้างทางเคมีที่ถ่ายทอดลักษณะทางพันธุกรรมในสิ่งมีชีวิต- จีน (เก็นโซซุยโคเด็น) ตัวละครในวิดีโอเกม- จีน เกรย์ ตัวละครจากการ์ตูนเอกซ์เมน- จีน โกเมซ ตัวละครจากการ์ตูนล่าขุมทรัพย์สุดขอบฟ้า- ญิน ผีอาหรับ
ฝรั่ง (แก้ความกำกวม)

ฝรั่ง อาจหมายถึง- ฝรั่ง - ผลไม้ชนิดหนึ่ง- ฝรั่ง คำเรียกชาวตะวันตก

**ดูเพิ่ม**
 ประเทศฝรั่งเศส ประเทศในทวีปยุโรป- ภาษาฝรั่งเศส ภาษาที่ใช้ในประเทศฝรั่งเศสเป็นหลัก- ผักชีฝรั่ง พืชผัก
หมวดหมู่:ประเทศจีน

จีน
จีน
จีน
หมวดหมู่:ประเทศที่ใช้ภาษาจีนเป็นภาษาทางการ
จ
จ
หมวดหมู่:ประเทศในเอเชียกลาง
หมวดหมู่:ประเทศในเอเชียตะวันออก
หมวดหมู่:ประเทศริมฝั่งทะเลจีนใต้
หมวดหมู่:ประเทศริมฝั่งมหาสมุทรแปซิฟิก
หมวดหมู่:พุทธศตวรรษที่ 26

ควรจะเขียนเป็นว่า "พุทธทศวรรษที่ "
(ให้มีคำว่า  ที่  ต่อท้ายด้วย ) คนอ่านจะได้ไม่งง.. เพราะบางคนอาจจะเข้าใจว่า เอาปีที่ลงท้ายด้วยเลข 0 ซึ่งเป็นปีที่สุดท้าย..มาเริ่มต้นใหม่ของทศวรรตต่อไปด้วย..ซึ่งถ้านับดูก็จะได้ 11 ปี
26
หมวดหมู่:ประเทศอิสราเอล

หมวดหมู่:ประเทศที่ใช้ภาษาอาหรับเป็นภาษาทางการ
อ
หมวดหมู่:ประเทศในตะวันออกกลาง
หมวดหมู่:ประเทศในเอเชียตะวันตก
หมวดหมู่:ตะวันออกใกล้
อ
หมวดหมู่:ประเทศริมฝั่งทะเลเมดิเตอร์เรเนียน
หมวดหมู่:ประเทศริมฝั่งทะเลแดง
หมวดหมู่:ลิแวนต์
อิสราเอล
พ.ศ. 2477

พุทธศักราช 2477 ตรงกับปีคริสต์ศักราช 1934- ปีจอ ฉศก จุลศักราช 1296 (วันที่ 15 เมษายน เป็นวันเถลิงศก)

**ผู้นำ**
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2477- พระมหากษัตริย์ไทย: 
**พระบาทสมเด็จพระปกเกล้าเจ้าอยู่หัว  (พ.ศ. 2468 – พ.ศ. 2477)
**พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (พ.ศ. 2477– พ.ศ. 2489)
***เจ้าประเทศราช:
****เจ้าผู้ครองนครเชียงใหม่: เจ้าแก้วนวรัฐ
****เจ้าผู้ครองนครลำพูน: เจ้าจักรคำขจรศักดิ์- นายกรัฐมนตรีไทย:พระยาพหลพลพยุหเสนา (พจน์ พหลโยธิน) (21 มิถุนายน พ.ศ. 2476 – 11 กันยายน พ.ศ. 2481)

**เหตุการณ์**
 27 มิถุนายน - วันก่อตั้งมหาวิทยาลัยวิชาธรรมศาสตร์และการเมือง (ภายหลังเรียก มหาวิทยาลัยธรรมศาสตร์)- 4 ธันวาคม - งานฟุตบอลประเพณีจุฬาฯ–ธรรมศาสตร์ จัดขึ้นเป็นครั้งแรก ณ ท้องสนามหลวง โดยจบการแข่งขันด้วยคะแนน 1-1

**วันเกิด**
 28 มกราคม - มิตร ชัยบัญชา นักแสดงชาวไทย (เสียชีวิต 8 ตุลาคม พ.ศ. 2513)- 24 กุมภาพันธ์ - บินกู วา มูธาริก้า นักการเมืองและนักเศรษฐศาสตร์ชาวมาลาวี (เสียชีวิต 5 เมษายน พ.ศ. 2555)- 28 เมษายน - เด่น โต๊ะมีนา สมาชิกวุฒิสภา จังหวัดปัตตานี และสมาชิกสภาผู้แทนราษฎรหลายสมัย- 29 พฤษภาคม - ดนัย นพสุวรรณวงศ์ นักการเมืองชาวไทย (เสียชีวิต พ.ศ. 2560)- 30 พฤษภาคม - อเล็กซี ลีโอนอฟ นักบินอวกาศชาวรัสเซียผู้ออกเดินในอวกาศเป็นครั้งแรกในประวัติศาสตร์- 6 มิถุนายน - สมเด็จพระราชาธิบดีอัลแบร์ที่ 2 แห่งเบลเยียม- 11 มิถุนายน - เจ้าชายเฮนริกแห่งเดนมาร์ก พระราชสวามี เจ้าชายพระราชสวามีแห่งเดนมาร์ก (สวรรคต 13 กุมภาพันธ์ พ.ศ. 2561)- 28 กรกฎาคม - ราอูล มาเซียส อดีตแชมป์โลกมวยสากลชาวเม็กซิโก- 4 กันยายน - เอดูอาร์ด คิล นักร้องชาวรัสเซีย (เสียชีวิต 4 มิถุนายน พ.ศ. 2555)- 11 กันยายน - พูลศรี เจริญพงษ์ นักร้องหญิงชาวไทย- 16 กันยายน - จอร์จ ชาคีริส นักแสดงและนักเต้นชาวกรีก-อเมริกัน- 23 กันยายน - เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน- 28 กันยายน - บรีฌิต บาร์โด อดีตนักแสดงชาวฝรั่งเศส- 6 ตุลาคม - หม่อมเจ้าทิพยฉัตร ฉัตรชัย ผู้กำกับภาพยนตร์ชาวไทย (สิ้นชีพิตักษัย 13 มกราคม พ.ศ. 2553)- 20 ตุลาคม - สมเด็จพระจักรพรรดินีมิจิโกะ พระพันปีหลวง- 29 ตุลาคม - เจ้าชายริชาร์ด เจ้าชายที่ 6 แห่งไซน์-วิตเกนสไตน์-เบอร์เลบูร์ก พระสวามีใน เจ้าหญิงเบเนดิกเทอแห่งเดนมาร์ก (สิ้นพระชนม์ 13 มีนาคม พ.ศ. 2560)- 31 ตุลาคม- เจ้าหญิงมาร์กาเรธาแห่งสวีเดน เจ้าหญิงแห่งสวีเดน พระเชษฐภคินีในสมเด็จพระเจ้าคาร์ลที่ 16 กุสตาฟแห่งสวีเดน- 9 ธันวาคม - จูดี้ เดนช์ นักแสดงหญิงชาวอังกฤษ- 28 ธันวาคม - แมกกี สมิธ นักแสดงชาวอังกฤษ

**วันถึงแก่กรรม**
 29 มกราคม - ฟริตซ์ ฮาเบอร์ นักเคมีชาวเยอรมัน (เกิด 9 ตุลาคม พ.ศ. 2411)- 17 กุมภาพันธ์ - สมเด็จพระเจ้าอัลแบร์ที่ 1 แห่งเบลเยียม (พระราชสมภพ 8 เมษายน พ.ศ. 2418)  - 7 เมษายน - คูร์ท ฟอน ชไลเชอร์ นายกรัฐมนตรีเบลเยี่ยม (เกิด 30 มิถุนายน พ.ศ. 2425)- 4 กรกฎาคม - มารี กูรี นักวิทยาศาสตร์ผู้ค้นพบรังสีเรเดียม (เกิด พ.ศ. 2410)- 2 สิงหาคม - เพาล์ ฟอน ฮินเดนบูร์ก  นักการเมืองชาวเยอรมัน (เกิด 2 ตุลาคม พ.ศ. 2390)- 9 ตุลาคม - สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย (พระราชสมภพ 16 ธันวาคม พ.ศ. 2431)

**รางวัล**

**รางวัลโนเบล**
 สาขาเคมี – Harold Clayton Urey- สาขาวรรณกรรม – ลุยจี ปิรันเดลโล- สาขาสันติภาพ – อาเธอร์ เฮนเดอร์สัน- สาขาฟิสิกส์ – ไม่มีการมอบรางวัล- สาขาสรีรวิทยาหรือการแพทย์ – จอร์จ ฮอยท์ วิปเปิล, จอร์จ ริชาร์ดส ไมนอท, วิลเลียม พาร์รี เมอร์ฟี
ดาวเหนือ

ภาพที่ถ่ายโดยเปิดหน้ากล้องเป็นเวลานาน แสดงให้เห็นว่าดาวดวงอื่นดูคล้ายเคลื่อนที่วนรอบดาวเหนือ
ดาวเหนือ หรือ ดาวโพลาริส (Polaris หรือ Cynosura) (α UMi / α หมีเล็ก / แอลฟาหมีเล็ก) เป็นดาวฤกษ์ที่สว่างที่สุดในกลุ่มดาวหมีเล็ก และอยู่ใกล้กับขั้วฟ้าเหนือ จึงปรากฏเหมือนอยู่นิ่งกับที่บนท้องฟ้า (แท้จริงเป็นภาวะชั่วคราวเท่านั้น เพราะแกนหมุนของโลกมีการส่าย)
การที่ดาวเหนืออยู่ในทิศทางที่เกือบจะเป็นทิศทางเดียวกับแกนหมุนของโลก ดาวฤกษ์ดวงอื่น ๆ จึงดูเหมือนเคลื่อนที่วนเป็นวงกลมรอบดาวเหนือ นักสำรวจอาศัยดาวเหนือในการเดินเรือ ปัจจุบันดาวเหนือไม่ได้อยู่ตรงกับขั้วฟ้าเหนือแต่ห่างจากขั้วฟ้าเหนือเล็กน้อย (ไม่เกิน 1°) จึงเคลื่อนที่เป็นวงกลมเล็ก ๆ ด้วยเส้นผ่านศูนย์กลางไม่เกิน 2° มีเพียงสองเวลาในวันหนึ่ง ๆ ที่ดาวเหนืออยู่ตรงกับทิศเหนือพอดี ส่วนในเวลาอื่นต้องอาศัยตารางคำนวณเพื่อหาทิศเหนือที่แม่นยำ
แท้จริงแล้วดาวเหนือไม่ได้บอกทิศเหนือตลอดไป การที่แกนหมุนของโลกส่ายคล้ายลูกข่างด้วยคาบ 26,000 ปี ทำให้ดาวฤกษ์ดวงอื่นเคยเป็นดาวเหนือมาก่อน เช่น ดาวทูแบนในกลุ่มดาวมังกร ส่วนในอนาคต จะเป็นดาวเวกาในกลุ่มดาวพิณ
ในอนาคตอันใกล้นี้ เรายังสามารถใช้ดาวเหนือบอกทิศเหนือได้ต่อไป โดยที่ดาวเหนือจะอยู่ใกล้ขั้วฟ้าเหนือมากที่สุดในปี ค.ศ. 2100 ด้วยระยะห่างไม่เกินครึ่งองศา
เราสามารถค้นหาดาวเหนือได้จากการลากเส้นตรงผ่านดาว 2 ดวงของกลุ่มดาวหมีใหญ่ (β และ α หมีใหญ่) ไปหาดาวเหนือได้ เรียกดาว 2 ดวงนี้ว่าดาวชี้ (Pointers) หรือไม่ก็ลากเส้นผ่านแบ่งครึ่งผ่านกลางกลุ่มดาวแคสซิโอเปียที่มีรูปร่างเหมือนตัวอักษร W
การเป็นที่รู้จักของดาวเหนือ ทำให้คนจำนวนมากคิดว่าดาวเหนือเป็นดาวฤกษ์ที่สว่างที่สุดในท้องฟ้า, แต่ในความเป็นจริง ดาวเหนือเป็นดาวฤกษ์ที่สว่างเป็นอันดับที่ 47. ส่วนดาวฤกษ์ที่สว่างที่สุดในท้องฟ้า (ยกเว้นดวงอาทิตย์) คือ ดาวซิริอัส
ข้อมูลจากดาวเทียมฮิปปาร์คอส พบว่าดาวเหนืออยู่ห่างจากโลกเป็นระยะทาง 431 ปีแสง (132 พาร์เซก) เป็นดาวยักษ์ใหญ่หรือดาวยักษ์ที่มีดาวฤกษ์จาง ๆ 2 ดวงเป็นสหาย ดวงแรกมีชนิดสเปกตรัม F3 V อยู่บนแถบลำดับหลัก ห่างจากดาวแม่ประมาณ 2,000 หน่วยดาราศาสตร์ อีกดวงอยู่ใกล้กว่าด้วยกึ่งแกนเอกของวงโคจรเพียง 5 หน่วยดาราศาสตร์ ดาวเหนือเป็นดาวฤกษ์ดาวแปรแสงดวงหนึ่ง ราวปี ค.ศ. 1900 ดาวเหนือมีความสว่างขึ้นลงประมาณ 8% (คิดเป็น 0.15 ความส่องสว่าง) ด้วยคาบ 3.97 วัน  ปี ค.ศ. 2005 ความสว่างเปลี่ยนแปลงเพียง 2% นอกจากนี้ยังมีความสว่างมากกว่าปี ค.ศ. 1900 อยู่ประมาณ 15% รวมทั้งคาบก็เพิ่มขึ้นด้วยอัตรา 8 วินาทีต่อปี
งานวิจัยเมื่อเร็วนี้ ๆ บ่งชี้ว่าในยุคที่ทอเลมียังมีชีวิตอยู่ ดาวเหนืออาจสว่างกว่านี้ 2.5 เท่า  ซึ่งถ้าหากเป็นจริง การเปลี่ยนแปลงความสว่างของดาวเหนือ จะสูงเกินกว่าผลการพยากรณ์โดยอาศัย ทฤษฎีวิวัฒนาการของดาวฤกษ์
ในท้องฟ้าซีกใต้ ไม่มีดาวฤกษ์สว่างที่อยู่ใกล้ขั้วฟ้าใต้ ดาวที่มองเห็นด้วยตาเปล่าและอยู่ใกล้ขั้วฟ้าใต้มากที่สุด คือ ดาวซิกมาออกแทนต์ (บางครั้งเรียกว่า Polaris Australis) อย่างไรก็ตาม คนในซีกโลกใต้สามารถใช้กลุ่มดาวกางเขนใต้ในการคะเนตำแหน่งของทิศใต้

**อ้างอิง**
หมวดหมู่:การเดินเรือ
หมวดหมู่:ดาวฤกษ์
หมวดหมู่:กลุ่มดาวหมีเล็ก
หมวดหมู่:ดาวแปรแสงชนิดเซเฟอิด
หมวดหมู่:ระบบดาวสามดวง
ประดู่บ้าน

ลำต้นเคลือบด้วยเปลือกเป็นเม็ด ๆ
ประดู่บ้าน หรือ ประดู่กิ่งอ่อน มีชื่อวิทยาศาสตร์ว่า Pterocarpus indicus เป็นไม้ผลัดใบขนาดใหญ่ชนิดหนึ่งในสกุล Pterocarpus วงศ์ Leguminosae

**ถิ่นที่อยู่**
ประดู่ชนิดนี้มีถิ่นกำเนิดในออสตราเลเซียตอนเหนือ, หมู่เกาะในมหาสมุทรแปซิฟิกด้านตะวันตก, ติมอร์-เลสเต, อินโดนีเซีย, มาเลเซีย, ฟิลิปปินส์, หมู่เกาะรีวกีว, หมู่เกาะโซโลมอน, เวียดนาม และภาคใต้ของไทย โดยมีการนำไปปลูกในภูมิภาคอื่น ๆ ของไทยในภายหลัง

**ลักษณะทางพฤกษศาสตร์**
ประดู่บ้านเป็นพรรณไม้ยืนต้นขนาดกลางถึงขนาดใหญ่ ลักษณะทั่วไปคล้ายประดู่ แต่แตกกิ่งก้านเป็นทรงพุ่มกว้างกว่าและมีปลายกิ่งยาวห้อยระย้า มีความสูงประมาณ 10–25 เมตร ผิวเปลือกลำต้นมีสีดำหรือเทา ลำต้นเป็นพูไม่กลม แตกเป็นสะเก็ดร่องตื้น ๆ มีน้ำยางน้อยกว่าประดู่ ใบเป็นช่อแตกออกจากปลายกิ่ง มีใบย่อยประกอบอยู่ประมาณ 6–12 ใบ ลักษณะของใบเป็นรูปมนรี ปลายใบแหลม โคนใบมน ขอบใบเรียบเป็นมันสีเขียว ใบมีขนาดยาวประมาณ 2–3 นิ้ว กว้างประมาณ 1–2 นิ้ว ดอกมีขนาดเล็กสีเหลือง ออกเป็นช่อตามปลายกิ่ง โดยช่อดอกจะแตกแขนงเป็นช่อใหญ่กว่าประดู่ ผลมีขนเล็ก ๆ ปกคลุม ขนาดผลโตประมาณ 4–6 เซนติเมตร

**การปลูกเลี้ยง**
ประดู่บ้านต้องการแสงแดดจัด หรือกลางแจ้ง ต้องการปริมาณน้ำปานกลาง ชอบดินร่วนซุย ขยายพันธุ์โดยการเพาะเมล็ด นิยมปลูกริมถนนเพราะกิ่งทอดลงห้อยย้อยสวยงาม

**การใช้ประโยชน์**
 ปลูกเป็นต้นไม้ประดับริมถนน เช่น ในกรุงเทพมหานคร- ประดู่บ้านสะสมแคดเมียมได้ 470 µg/g เมื่อปลูกแบบไร้ดิน (hydroponics)- ไม้ใช้ทำสิ่งปลูกสร้าง เครื่องมือเครื่องใช้- เปลือกให้น้ำฝาดสำหรับฟอกหนัง ให้สีน้ำตาลสำหรับย้อมผ้า แก่นให้สีแดงคล้ำสำหรับย้อมผ้า

**ชื่อเรียกตามท้องถิ่น**
 ดู่บ้าน (ภาคเหนือ)- ประดู่บ้าน, ประดู่กิ่งอ่อน, ประดู่อังสนา, อังสนา (ภาคกลาง)- สะโน (มลายู-นราธิวาส)

**ดูเพิ่ม**
 ประดู่ (ประดู่ป่า)

**อ้างอิง**

**แหล่งข้อมูลอื่น**
  Pterocarpus indicus (narra). Images and references – (2006) 17p
*PIER species info:  Pterocarpus indicus date=2008-10-03 
หมวดหมู่:วงศ์ย่อยถั่ว
หมวดหมู่:ไม้ดอกไม้ประดับ
หมวดหมู่:ต้นไม้ประจำมหาวิทยาลัย
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:พืชสะสมโลหะหนัก
หมวดหมู่:พืชให้สีย้อม
หมวดหมู่:ไม้ที่ใช้ในการก่อสร้าง
หมวดหมู่:พืชที่ใช้ทำของใช้
วัชกู ดา กามา

เส้นทางเดินเรือครั้งแรกของวัชกู ดา กามา
วัชกู ดา กามา (Vasco da Gama; คริสต์ทศวรรษ 1460 – 24 ธันวาคม ค.ศ. 1524) เป็นนักสำรวจและขุนนางชาวโปรตุเกสที่เป็นชาวยุโรปคนแรกที่เดินทางถึงอินเดียผ่านทางทะเล
การเดินทางไปอินเดียผ่านแหลมกู๊ดโฮปตอนแรก (1497–1499) เป็นจุดแรกที่เชื่อมยุโรปและเอเชียด้วยเส้นทางเดินเรือผ่านมหาสมุทรแอตแลนติกและมหาสมุทรอินเดีย นี่คือเหตุการณ์สำคัญในการสำรวจทางทะเลของโปรตุเกส ซึ่งเป็นจุดเริ่มต้นโลกาภิวัตน์ผ่านทางทะเล การค้นพบเส้นทางทะเลไปอินเดียของดา กามาเปิดทางให้กับยุคจักรวรรดินิยมรอบโลก และทำให้โปรตุเกสสถาปนาจัรกวรรดิที่คงอยู่นานจากแอฟริกาถึงเอเชีย การเดินทางข้ามมหาสมุทรทำให้ทางโปรตุเกสหลีกเลี่ยงในการแล่นผ่านทะเลเมดิเตอร์เรเนียนที่มีข้อพิพาทสูงและผ่านคาบสมุทรอาหรับที่อันตราย ระยะทางโดยรวมในการเดินทางทั้งขาไปและขากลับทำให้การเดินทางครั้งนี้เป็นการเดินทางในมหาสมุทรที่ยาวนานที่สุดเท่าที่เคยมีมาจนถึงตอนนั้น
วัชกู ดา กามา ได้รับมอบหมายจากพระเจ้ามานูเอลที่ 1 แห่งโปรตุเกส ให้ไปค้นหาอินเดียที่เชื่อกันในสมัยนั้นว่าเป็นแผ่นดินคริสเตียนที่เล่าลือแพร่หลายเกี่ยวกับเปรสเตอร์ จอห์น พระคริสเตียนแห่งอินเดียผู้ครอบครองนคร 100 แห่งในโลกตะวันออก รวมทั้งเพื่อการหาลู่ทางเปิดตลาดค้าขายกับโลกตะวันออก
ต่อมา อีกครั้งหนึ่งระหว่างปี ค.ศ.1502-1504 วัชกู ดา กามา ได้นำกองเรือมุ่งสู่แคลิคัตเพื่อล้างแค้นจากการที่กลุ่มนักสำรวจชาวโปรตุเกสที่เปดรู อัลวารึช กาบรัล (นักสำรวจสำคัญของโปรตุเกส) ปล่อยไว้ที่นั่นถูกฆ่า ในปี ค.ศ.1519 ได้รับการแต่งตั้งให้เป็นอุปราชแห่งอินเดีย แต่ต่อมาไม่นาน วัชกู ดา กามา ก็ล้มป่วยและเสียชีวิตที่โคชิน (Cochin) และได้รับการนำศพกลับโปรตุเกส
วัชกู ดา กามา มีชีวิตอยู่ในสมัยอยุธยาตรงกับรัชสมัยของสมเด็จพระบรมไตรโลกนาถ และสมเด็จพระรามาธิบดีที่ 2 (พระเชษฐาธิราช)

**ชีวิตช่วงต้น**
วัชกู ดา กามาเกิดในเมืองซีนึช หนึ่งในเมืองท่าไม่กี่แห่งในชายฝั่งอาเล็งแตฌูของโปรตุเกสตะวันตกเฉียงใต้ Teixeira de Aragão นักประวัติศาสตร์โปรตุเกส รายงานว่าเขาเกิดในบ้านใกล้โบสถ์ Nossa Senhora das Salas นักเขียนบางส่วนเขียนว่าเขาเกิดในปีหรือประมาณ ค.ศ. 1460 ในขณะที่คนอื่นระบุปีเกิดเป็น ค.ศ. 1469

**อ้างอิง**

**แหล่งข้อมูลอื่น**
  Vasco da Gama's Round Africa to India date=28 August 2011 , fordham.edu-  Vasco da Gama web tutorial with animated maps, ucalgary.ca-  A Portuguese East Indiaman from the 1502–1503 Fleet of Vasco da Gama off Al Hallaniyah Island, Oman: an interim report, IJNA
1524
หมวดหมู่:บุคคลที่เกิดในคริสต์ทศวรรษ 1460
หมวดหมู่:นักสำรวจชาวโปรตุเกส
หมวดหมู่:บุคคลจากเขตซึตูบัล
หมวดหมู่:สะพานในกรุงเทพมหานคร

กรุงเทพมหานคร
หมวดหมู่:การขนส่งในกรุงเทพมหานคร
หมวดหมู่:สิ่งก่อสร้างในกรุงเทพมหานคร
วิกิพีเดีย:มีเดียวิกิ 1.5

ไซต์ของวิกิมีเดียในขณะนี้(วันที่ 26 มิถุนายน – 27 มิถุนายน พ.ศ. 2548)กำลังมีการปรับปรุงซอฟต์แวร์วิกิของเรา มีเดียวิกิ 1.5 เบต้า ในเวลานี้ ในขณะเดียวกันไซต์แต่ละไซต์ที่กำลังมีการปรับปรุง (อัปเดต) จะถูกล็อกฐานข้อมูล แต่ยังคงสามารถอ่านได้ ส่วนไซต์ที่ยังไม่ได้รับการปรับปรุงจะยังคงอยู่ในสถานะออนไลน์สำหรับการอ่านและเขียน จนกว่าจะมีการปรับปรุง

**ถาม & ตอบ**
วิกิจะถูกล็อกนานเท่าไร?-  วิกิพีเดียภาษาอังกฤษใช้เวลาประมาณ 2 วัน วิกิอื่นมีขนาดเล็กกว่า และใช้เวลาในการเปลี่ยนแปลงเพียงไม่นาน (ใช้เวลาประมาณสองชั่วโมง)
วิกิไหนบ้างที่จะมีการเปลี่ยนแปลงแล้ว?-  รายชื่อวิกิพีเดียที่มีการเปลี่ยนแปลงแล้วทั้งหมด- วิกิคำคมภาษาไทย วิกิพจนานุกรมภาษาไทย  วิกิพีเดียภาษาอังกฤษ  วิกิข่าวภาษาอังกฤษ วิกิพจนานุกรมภาษาอังกฤษ และบางโครงการถูกเปลี่ยนแปลงสมบูรณ์แล้ว- วิกิพีเดียส่วนใหญ่ยังคงไม่มีการเปลี่ยนแปลง ไซต์ภาษาอังกฤษใช้เวลาค่อนข้างนานในการปรับปรุงซอฟต์แวร์
เวอร์ชันไหนของมีเดียวิกิจะถูกนำมาใช้?- มีเดียวิกิ รุ่น 1.5 เบต้า 1 ซึ่งสามารถดาวน์โหลดได้ที่  www.mediawiki.org- ข้อมูลที่แก้ไขของซอฟต์แวร์และบั๊กต่างๆ ถ้าต้องการอ่านรายละเอียดอัปเดตล่าสุดดูเพิ่มเติม CVS ของ มีเดียวิกิ 
ทำไมต้องใช้ มีเดียวิกิ 1.5 เบต้า?- คุณสมบัติหลักของมีเดียวิกิใหม่
** เปลี่ยนระบบการจัดเก็บข้อมูล ทำให้การอ่านและการเซฟเร็วขึ้น
** สามารถเปลี่ยนชื่อรูปหรือไฟล์ที่อัปโหลดได้ โดยไม่จำเป็นต้องเป็นชื่อเดียวกับตอนอัปโหลดจากฮาร์ดดิสก์
** เพิ่มล็อกไฟล์ของ บทความที่มีการย้าย
** อ่านคุณสมบัติของ มีเดียวิกิ 1.5 ทั้งหมด (ภาษาอังกฤษ)-  ทดลองวิกิ พร้อมด้วยความคิดเห็นและบันทึกอื่น ๆ
มีเดียวิกิ 1.5
พาย (อาหาร)

พาย (pie) คืออาหารชนิดหนึ่งที่ผ่านกระบวนการอบ โดยปกติพายจะบรรจุไส้ต่าง ๆ ไว้ด้านใน เช่น เนื้อปลา ผัก ผลไม้ ชีส ครีม ช็อกโกแลต คัสตาร์ด ถั่ว หรือของหวานอื่น ๆ พายจะมี 2 ลักษณะคือ แบบที่มีแป้งประกบทั้งสองด้าน เช่น พายไก่ หรือพายสับปะรด หรืออีกประเภทที่วางอยู่บนแป้งด้านหนึ่ง เช่นพายที่เป็นขนมหวาน โดยไส้ที่เป็นของหวานหรือผลไม้ จะวางบนแผ่นแป้งที่เรียกว่าครัสต์ พายประเภทที่เป็นของหวานมักจะผ่านกระบวนการอบเฉพาะส่วนของแป้งเท่านั้น ส่วนไส้ในจะมาใส่ภายหลัง

**ดูเพิ่ม**
 คีช อาหารคาวที่มีลักษณะคล้ายพาย

**อ้างอิง**
หมวดหมู่:อาหารยุโรป
หมวดหมู่:พาย
หมวดหมู่:ประเภทของอาหาร
พ.ศ. 2156

พุทธศักราช 2156 ตรงกับปีคริสต์ศักราช 1613

**ผู้นำ**
 พระมหากษัตริย์: สมเด็จพระเจ้าทรงธรรม (พ.ศ. 2154 - 12 ธันวาคม พ.ศ. 2171)

**เหตุการณ์**
 29 มิถุนายน - เกิดเพลิงไหม้เผาทำลาย โรงละครโกลบ ของวิลเลียม เชกสเปียร์

**วันเกิด**
 26 มีนาคม - จักรพรรดินีเซี่ยวจฺวัง พระพันปีหลวง (สวรรคต 27 มกราคม พ.ศ. 2231)

**วันถึงแก่กรรม**
หมวดหมู่:พ.ศ. 2156
พ.ศ. 2448

พุทธศักราช 2448 (นับแบบใหม่) ตรงกับปีคริสต์ศักราช 1905 เป็นปีปกติสุรทินที่วันแรกเป็นวันอาทิตย์- ปีมะเส็ง สัปตศก จุลศักราช 1267 (วันที่ 15 เมษายน เป็นวันเถลิงศก)

**ผู้นำ**
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
** เจ้าประเทศราช:
*** เจ้าผู้ครองนครเชียงใหม่: เจ้าอินทวโรรสสุริยวงษ์ (28 พฤศจิกายน พ.ศ. 2444 - 5 มกราคม พ.ศ. 2453)
*** เจ้าผู้ครองนครลำพูน: เจ้าอินทยงยศโชติ (3 มกราคม พ.ศ. 2441 - 18 มีนาคม พ.ศ. 2454)
*** เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)

**เหตุการณ์**
 30 มิถุนายน – อัลเบิร์ต ไอน์สไตน์ เผยแพร่บทความ "On the Electrodynamics of Moving Bodies" และเสนอทฤษฎีสัมพัทธภาพพิเศษ- 5 กันยายน – การลงนามในสนธิสัญญาพอตส์เมาท์ในรัฐนิวแฮมป์เชียร์ สหรัฐอเมริกา เป็นการยุติสงครามรัสเซีย-ญี่ปุ่นอย่างเป็นทางการ

**วันเกิด**
 21 มกราคม - คริสเตียน ดิออร์ นักออกแบบแฟชั่นชาวฝรั่งเศส (เสียชีวิต พ.ศ. 2500) - 17 กุมภาพันธ์ - หม่อมหลวงบุปผา (กุญชร) นิมมานเหมินท์ (นามปากกา ดอกไม้สด) นักประพันธ์ (ถึงแก่กรรม พ.ศ. 2506)- 31 มีนาคม - กุหลาบ สายประดิษฐ์ (นามปากกา ศรีบูรพา) นักประพันธ์ (ถึงแก่กรรม พ.ศ. 2517)- 15 เมษายน - พระนางเจ้าสุวัทนา พระวรราชเทวี พระมเหสีในพระบาทสมเด็จพระมงกุฎเกล้าเจ้าอยู่หัว (สวรรคต 10 ตุลาคม พ.ศ. 2528)
*26 พฤษภาคม - หม่อมราชวงศ์เสนีย์ ปราโมช อดีตนายกรัฐมนตรีไทยคนที่ 6 (ถึงแก่กรรม 28 กรกฎาคม พ.ศ. 2540)
*7 มิถุนายน - เริงจิตรแจรง อาภากร (สิ้นชีพิตักษัย 19 สิงหาคม พ.ศ. 2536)- 21 มิถุนายน - ฌอง ปอล ซาร์ต นักปรัชญาชาวฝรั่งเศส ได้รับรางวัลโนเบลสาขาวรรณกรรมในปี ค.ศ. 1964 แต่ปฏิเสธ (เสียชีวิต ค.ศ. 1980)- 7 กรกฎาคม - พระครูศรีฉฬังคสังวร (เริ่ม ปรโม) เกจิดังของอำเภอศรีราชา จังหวัดชลบุรี (มรณภาพ 19 กรกฎาคม พ.ศ. 2538)- 27 กรกฎาคม - เสงี่ยม นาวีเสถียร นักแสดงหญิงจากภาพยนตร์ไทยเรื่องแรก นางสาวสุวรรณ (ถึงแก่กรรม 13 สิงหาคม พ.ศ. 2507)- 9 สิงหาคม - หม่อมเจ้าพิศิษฐ์ดิศพงษ์ ดิศกุล (สิ้นชีพิตักษัย 31 มีนาคม พ.ศ. 2509)- 17 สิงหาคม - อุบล วรวรรณ (สิ้นชีพิตักษัย 6 ธันวาคม พ.ศ. 2528)- 11 กันยายน - พรรณเพ็ญแข กฤดากร (สิ้นชีพิตักษัย 1 กรกฎาคม พ.ศ. 2517)- 2 พฤศจิกายน - หลวงพ่อกวย ชุตินธโร- 12 พฤศจิกายน - หม่อมเจ้าอากาศดำเกิง รพีพัฒน์ นักประพันธ์ (สิ้นชีพิตักษัย 28 พฤษภาคม พ.ศ. 2474)- 17 พฤศจิกายน - สมเด็จพระราชินีอัสตริดแห่งเบลเยียม (สวรรคต 29 สิงหาคม พ.ศ. 2478)

**วันถึงแก่กรรม**

**รางวัล**

**รางวัลโนเบล**
 สาขาเคมี – Johann Friedrich Wilhelm Adolf von Baeyer- สาขาวรรณกรรม – เฮนริก ซีนคีวิช- สาขาสันติภาพ – Bertha von Suttner- สาขาฟิสิกส์ – ฟิลิปป์ เอดูอาร์ด แอนตัน วอน เลนนาร์ด- สาขาสรีรวิทยาหรือการแพทย์ – โรเบิร์ต คอค
หมวดหมู่:พ.ศ. 2448
พีทาโกรัส

พีทาโกรัส (ประมาณ 570 ปี – ประมาณ 495 ปีก่อนคริสตกาล; Πυθαγόρας) เป็นนักคณิตศาสตร์และนักปราชญ์ชาวกรีกโบราณ เป็นที่รู้จักในนามเจ้าของทฤษฎีบทพีทาโกรัส
พีทาโกรัสได้ชื่อว่าเป็น"บิดาแห่งตัวเลข" พีทาโกรัสไม่เพียงแต่มีความสำคัญต่อคณิตศาสตร์ เขายังได้สร้างสรรค์ความคิดหลายอย่างให้กับปรัชญาและศาสนา ในปลายศตวรรษที่ 6 ก่อนคริสตกาล ถึงทุกวันนี้ เราไม่สามารถที่จะพูดถึงชีวประวัติของพีทาโกรัสได้ด้วยความแน่นอน เพราะตำนานและเรื่องเล่าต่าง ๆ นานาปิดบังข้อเท็จจริงของชีวิตพีทาโกรัสมากกว่าปราชญ์ใด ๆ ในยุคก่อนโสกราตีส

**ประวัติ**
พีทาโกรัส บิดาแห่งตัวเลข
พีทาโกรัสเกิดเมื่อประมาณ 570 ปีก่อนคริสตกาล ที่เมืองซามอส (ปัจจุบันอยู่ในประเทศกรีซ) และเป็นบุตรชายของพีทาอิสและเนซาร์คัส พีทาโกรัสได้ออกจากบ้านเกิดเมืองนอนของเขาไปที่โครโทน (Croton) ในทางใต้ของอิตาลีเมื่อเขาเป็นชายหนุ่ม เพื่อที่จะหลีกหนีจากรัฐบาลทรราชของโพลีเครติส และผู้เชี่ยวชาญหลายคนคาดคะเนว่าก่อนที่พีทาโกรัสจะถึงเมืองโครโทนนั้น เขาได้เยี่ยมเยียนนักปราชญ์ของอียิปต์และบาบีโลนก่อน  เมื่อเขาได้ย้ายถิ่นฐานจากซามอสมายังโครโทน พีทาโกรัสก็ได้ก่อตั้งสมาคมศาสนาลับ ที่คล้ายคลึงกับลัทธิออร์เฟอัสที่มีอยู่ก่อนหน้านั้น
ณ เมืองโครโทน พีทาโกรัสได้จัดปฏิรูปวัตนธรรมของชาวโครโทน โดยแนะให้ชาวเมืองทำตามจริยธรรมและสร้างกลุ่มสาวกของพีทาโกรัส จากนั้นพีทาโกรัสก็ได้เปิดสถานศึกษา โรงเรียนของพีทาโกรัสเปิดรับทั้งชายและหญิง แต่ผู้ที่จะเข้าร่วมจำเป็นต้องสละทรัพย์สิน กินอยู่แบบมังสวิรัติที่โรงเรียน และเรียกตัวเองว่ามาเทมาทิคอย (Mathematikoi) คนอื่น ๆ ที่อยู่ในพื้นที่ใกล้เคียงก็สามารถเข้าเรียนได้ด้วย แต่จะไม่จำเป็นต้องสละทรัพย์สิน หรือใช้ชีวิตแบบมังสวิรัติ

**สำนักพีทาโกเรียน**
ภาพแสดงกลุ่มพีทาโกเรียน 
สาวกของพีทาโกรัสได้ชื่อว่าพวก "พีทาโกเรียน" ผู้ที่เป็นนักคณิตศาสตร์และนักปราชญ์ที่บุกเบิกเรขาคณิต พวกพีทาโกเรียนยังมีความเชื่อเรื่องการกลับชาติมาเกิดและความเชื่อว่าตัวเลขเป็นธรรมชาติที่แท้จริงของทุกสิ่ง พวกเขาปฏิบัติพิธีกรรมล้างมลทิน ปฏิบัติตามกฎการกินอาหาร และกฎอื่น ๆ ซึ่งพวกเขาเชื่อว่าการปฏิบัติเช่นนี้จะทำให้พวกเขาเป็นอิสระจากวงจรการเกิดใหม่
พวกพีทาโกรัสยังเชื่ออีกเรื่องความเสมอภาคของชายและหญิง  พีทาโกรัสเองริเริ่มโรงเรียนของเขาพร้อมด้วยภรรยาของเขา ทีอาโน (Theano) และหลังจากที่พีทาโกรัสได้ตายไปแล้ว ทีอาโนและลูกได้สอนต่อที่โรงเรียนของพีทาโกรัส
พวกพีทาโกเรียนปฏิบัติต่อทาสอย่างดี และสัตว์มีฐานะเป็นสิ่งมีชีวิตที่มีวิญญาณ พวกพีทาโกเรียนยังเชื่ออีกว่าการชำระล้างวิญญาณที่สูงที่สุดคือ "ปรัชญา" หลายสิ่งที่พวกพีทาโกเรียนปฏิบัตินั้นเหมือนกันกับสิ่งที่พวกเชนในอินเดียปฏิบัติ ทำให้ผู้เชี่ยวชาญหลายท่านสันนิษฐานว่าพีทาโกรัสเองเคยได้ศึกษาอยู่กับพวกเชนในอินเดีย

**ดูเพิ่ม**
 ทฤษฎีบทพีทาโกรัส

**อ้างอิง**

**แหล่งข้อมูลอื่น**
  พีทาโกรัส date=2011-07-19 -  สารานุกรมปรัชญาบนอินเทอร์เน็ต date=2009-04-14 -  พีทาโกรัสและคณิตศาสตร์-  พีทาโกรัส -มหาวิทยาลับเท็กซัส เอ แอนด์ เอ็มfix-attempted=yes -  พีทาโกรัสและพวกพีทาโกเรียน-  สารานุกรมปรัชญา มหาวิทยาลัยแสตนฟอร์ด

หมวดหมู่:นักปรัชญาชาวกรีก
หมวดหมู่:นักคณิตศาสตร์ชาวกรีก
หมวดหมู่:ชาวกรีกโบราณ
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:ศาสดา